text: [{"text_idx": "#000003", "text": "Jan Ziskasen er farin fra\u0301 sum samtaksstjo\u0301ri i\u0301 F\u00f8roya Tele, og William Joensen, fi\u0301ggjarstjo\u0301ri, tekur fyribils vi\u00f0 stjo\u0301rastarvinum. Nevndin i\u0301 F\u00f8roya Tele ynskir at seta u\u0301t i\u0301 korti\u00f0 av ny\u0301ggjum, og ti\u0301 ver\u00f0ur ein menningartilgongd sett i\u0301 verk i\u0301 samtakinum."}, {"text_idx": "#000005", "text": "Stong Havstovuna og opna Bankan"}, {"text_idx": "#000007", "text": "Setri\u00f0 og Bakkafrost leingja um samstarvsavtalu"}, {"text_idx": "#000008", "text": "Samstarvi\u00f0 ver\u00f0ur longt i\u0301 fimm a\u0301r vi\u00f0 5,6 millio\u0301num kro\u0301num til gransking og stovnsetan av Depli fyri havmyndlan, og mi\u00f0a\u00f0 ver\u00f0ur eftir at vi\u0301\u00f0ka samstarvi\u00f0 vi\u00f0 \u00f8\u00f0rum luttakarum eisini"}, {"text_idx": "#000009", "text": "20. desember skriva\u00f0u Fro\u0301\u00f0skaparsetur F\u00f8roya og Bakkafrost undir sa\u0301ttma\u0301la, sum leingir granskingarsamstarvi\u00f0 millum partarnar i\u0301 fimm a\u0301r."}, {"text_idx": "#000012", "text": "Chick Collins, rektari a\u0301 Fro\u0301\u00f0skaparsetrinum, sigur solei\u00f0is: \u201cVit a\u0301 Fro\u0301\u00f0skaparsetrinum fegnast um, at vit nu\u0301 leingja um v\u00e6leydna\u00f0a samstarvi\u00f0, sum veri\u00f0 hevur vi\u00f0 Bakkafrost hesi seinastu try\u0301 a\u0301rini. Vi\u00f0 ny\u0301ggju avtaluni kunnu vit stovna Depilin fyri havmyndlan og hava fi\u0301gging til n\u00f8kur kjarnustarvsfo\u0301lk tey n\u00e6stu fimm a\u0301rini. Vit fara til verka saman vi\u00f0 samstarvsfel\u00f8gum til gagns fyri vinnuli\u0301vi\u00f0 og vi\u00f0 serligum atliti at bur\u00f0ardygd i\u0301 f\u00f8royskari aling. Ta\u00f0 er okkara vo\u0301n, at vit kunnu tryggja meira fi\u0301gging fra\u0301 \u00f8\u00f0rum samstarvsfel\u00f8gum til at menna ny\u0301ggja Depilin fyri havmyndlan, men sum heild \u00e6tlar Fro\u0301\u00f0skaparsetur F\u00f8roya at fa\u0301a i\u0301 lag t\u00e6ttari samstarv vi\u00f0 onnur f\u00f8roysk fel\u00f8g b\u00e6\u00f0i i\u0301 almenna og privata geiranum fyri at stu\u00f0la t\u00f8rvinum a\u0301 gransking og u\u0301tbu\u0301gving i\u0301 F\u00f8royum.\u201d"}, {"text_idx": "#000013", "text": "Regin Jacobsen, forstjo\u0301ri hja\u0301 Bakkafrost sigur solei\u00f0is: \u201cLongda samstarvsavtalan er partur av okkara bur\u00f0ardygdsverk\u00e6tlan, Sunt Li\u0301v grunninum, sum mi\u00f0ar i\u0301mo\u0301ti at skapa samlag vi\u00f0 fyrit\u00f8kur og felagsskapir, sum fa\u0301ast vi\u00f0 ty\u0301\u00f0andi ma\u0301l, i\u00f0 hava jaliga a\u0301virkan a\u0301 tey sta\u00f0bundnu samfel\u00f8g, sum vit virka i\u0301. Vit vo\u0301na, at hetta samstarvi\u00f0 fer at geva vir\u00f0ismikla vitan til vinnuna at tryggja fiskav\u00e6lfer\u00f0 og li\u0301vfr\u00f8\u00f0iliga skynsaman rakstur vi\u00f0 atliti til umhv\u00f8rvi\u00f0. Vit eru fegin um m\u00f8guleikan at leingja samstarvi\u00f0 vi\u00f0 Fro\u0301\u00f0skaparsetur F\u00f8roya um hesa verk\u00e6tlan, har vit saman styrkja f\u00f8roysku alivinnuna, og vit vo\u0301na, at hetta fer at hava jaliga langti\u0301\u00f0ara\u0301virkan a\u0301 vinnuna.\u201d"}, {"text_idx": "#000017", "text": "Try\u0301 \u00f8ki afturat bo\u00f0in u\u0301t omanfyri Argjahamar"}]